Grand Theft Auto V

משחקיות

Grand Theft Auto: Online
על־פי האתר, המולטיפלייר של Grand Theft Auto V יכלול חפיפה למשחקים אחרים של החברה. באמצעות ה-Social Club, יהיה ניתן לשחק בצוותים ולשחק ב־Grand Theft Auto V. הצוותים מאפשרים לשחקן ליצור צוות פרטי להם ולחבריהם, או להצטרף לצוות ציבורי. השחקן יכול להיות חבר בתוך עד חמישה צוותים, ועל ידי השלמת משימות כצוות ירוויח השחקן XP (נקודות ניסיון).

לפני ההכרזה

במהלך דצמבר 2010, מנכ"ל Takewo Interactive, שטראוס זלניק, אמר שהחברה לא תהפוך את המותגים הגדולים שלה, כמו Max Payne ,Grand Theft Auto ו־Red Dead Redemption למשחקים שנתיים. הוא הוסיף, ואמר כי הם לא יתפשרו על איכות המשחק, גם אם יצטרכו לוותר על מעריצים.

שינויים ושיפורים במשחק

שלא כמו בכל המשחקים האחרים זהו המשחק הראשון בסדרה בו שלוש דמויות ולא דמות אחת. הדמויות הם פרנקלין קלינטון, מייקל "דה סנטה" וטרוור פיליפס, במהלך המשימות במשחק ניתן להחליף דמות כשצריך למשל בזמן שמייקל חוטף מישהו פרנקלין בתור צלף יורה מרחוק כדי לעזור לו, זהו גם המשחק הראשון בסדרה בו ניתן להשתמש המנוע גוף ראשון (מבט מקרוב) המשחק הרבה יותר דומה לעולם האמיתי מבחינת המשחקיות במשחק ניתן לקנות בגדים, לעצב מכוניות, לשנות תספורת, לגנוב מכוניות, לשדוד חנויות, להטיס מטוסים, לשחות, לצלול, לצנוח, לאכול, לקחת מונית, לצוד חיות ועוד. במשחק יש גם המון סוגי ספורט כמו טניס, גולף, ותחרויות שחיה ריצה ורכיבה.
במהלך פברואר ומרץ 2011, דלפו מספר פרטים שרומזים על קיומו של Grand Theft Auto V, ביניהם שמות מתחם חדשים שהחברה רכשה. במרץ דלף שהחברה מחפשת מדבבים לכותר חדש בעל שם הקוד "Rush". אחד מהתפקידים לדיבוב היה ג'יימס פאדטיסטון, אישיות רדיו מתוך המשחק Grand Theft Auto: San Andreas.‏
בחודש יוני 2011, מקור שקרוב לפיתוחו של המשחק מסר ל-GameSpot כי הכותר "בעיצומו", עם נגיעות אחרונות, כמו הוספת משחקונים. בנוסף, נטען ששחרור במהלך שנת 2012 ייתכן.

הכרזת המשחק

ב־25 באוקטובר 2011, מפיצת המשחק, Rockstar Games, הודיעה בטוויטר שלה על הכרזת המשחק, Grand Theft Auto V, בצירוף לינק לאתר הרשמי של המשחק. באתר הרשמי היה את הלוגו של המשחק והאות "V" בלוגו, שמייצגת את מספר המשחק בכתיב רומאי, מעוצבת כמו שטר כסף ישן של חמישה דולרים
. בצירוף ללוגו נכתב שהקדימון הרשמי המלא ייחשף ב־2 בנובמבר 2011. ביום שלאחר מכן, החברה הציבה טיימר שסופר ימים לאחור עד תאריך פרסום הקדימון.
ב־31 בינואר 2013 הודיעו Rockstar Games ששחרור המשחק ידחה מהאביב ל־17 בספטמבר 2013. מייסד החברה, סם האוסר, הודיע שהדחייה היא במטרה לתת זמן נוסף לליטושים ולפיתוח של המשחק. בהתחשבות בתאריכי השחרור של המשחקים האחרונים של החברה שיצאו באביב, ניתן להסיק שגם Grand Theft Auto V תוכנן לצאת באביב והדחייה של המשחק היא שינוי של הרגע האחרון.
ב־2 ביולי 2013, Rockstar Games הכריזו כי תדרש התקנה של כ־8 ג'יגה ביט (8Gbit) על מנת לשחק במשחק בקונסולות. על ה־PlayStation 3 המשחק יופץ רק בדיסק אחד, בעוד שעל ה־Xbox 360 המשחק יופץ בשני דיסקים: הראשון יכיל בתוכו את ההתקנה, והשני ידרש בשביל לשחק. לפי החברה ניתן גם להתקין את המשחק על דיסק און קי (USB2.0 לפחות, עם מהירות העברת נתונים של לפחות 15 מגה ביט לשנייה (15Mbit/s) ומפורמט עבור ה־Xbox 360).
ב־8 בספטמבר 2013, העיתון The Scotsman פרסם שעלות הפיתוח והשיווק של המשחק עומדת על 266 מיליון דולר.

שחרור קדימונים

ב־2 בנובמבר 2011, החברה שיחררה את הקדימון הראשון למשחק, ונתנה למעריצים מבט ראשון למשחק ולעיר שהמשחק יתרחש ב-לוס סנטוס. הטריילר הציג מקומות מוכרים, ואף מעריצים עשו השוואה בין מקומות בטריילר למשחק Grand Theft Auto: San Andreas‏. הטריילר הציג אפשרויות כגון משחק גולף, פיתוח הגוף, טיסה בכלי טיס וכדומה. בקדימון מתנגן השיר "Ogdens' Nut Gone Flake", על־ידי הלהקה הבריטית "הפנים הקטנות".
את הקדימון השני תכננה מפיצת המשחק לשחרר ב־2 בנובמבר 2012, בדיוק שנה אחרי שחרור הקדימון הראשון. אולם, בשל הפסקת חשמל שנגרמה בעקבות הוריקן סנדי, מידע מהמחשבים של החברה נעלם וזה גרם לדחייה של שחרור הקדימון ל־14 בנובמבר 2012. הקדימון השני התרכז בשלושת גיבורי המשחק, הקשר ביניהם ואזורי המגורים שלהם. בנוסף, בטריילר הוצגו תכונות מהמשחק כמו: מרוצי אופנועי שטח, טניס, צניחה חופשית, מטוסים ורכבות משא שגוררות מכולות מטען ומכליות. בקדימון השתמשו בשיר "Skeletons" של סטיבי וונדר. גם קדימון זה זכה לכמות רבה של צפיות, כ־22 מיליון.
ב־מרץ 2013 החלה החברה המפיצה להעצים את הקמפיין למשחק Grand Theft Auto V, וב־30 באפריל 2013 שחררה שלושה קדימונים חדשים שכל אחד מתרכז בדמות אחרת. נוסף לכך, כלי תקשורת דיווחו שהוזמנו לאירוע פרטי של החברה במטרה לצפות במשחק בפעולה בפעם הראשונה.
ב־9 ביולי 2013 יצא סרטון משחקיות ראשון שמראה את המשחק, אורכו של הסרטון הוא 5 דקות. ב־15 באוגוסט יצא קדימון אשר הסביר על מצב מרובה המשתתפים אשר ייכלל במשחק. ב־27 באוגוסט רוקסטאר פרסמה באתרה הרשמי שטריילר חדש יצא לאור בקרוב.

לאחר ההשקה

Grand Theft Auto V זכה לקבל תגובות וביקורות יוצאות דופן, שמעט מאוד משחקי וידאו הגיעו אליהם. לפי האתר האמריקאי Metacritic שאוסף ביקורות, ממוצע הביקורות של המשחק הוא 97 מתוך 100.
בתוך 24 שעות מהשקת המשחק, Grand Theft Auto V גרף מעל 800 מיליון דולר והציב שיא חדש, שלפניו היה Call of Duty: Black Ops 2 שגרף 500 מיליון דולר ביומו הראשון. שלושה ימים לאחר ההשקה המשחק גרף יותר ממיליארד דולר ושבר שיא נוסף, שלפניו היה גם כן Call of Duty: Black Ops 2, שלקחו לו 15 ימים להגיע לרווחים של מיליארד דולר. זהו שיא של כל הזמנים בתעשיות הבידור כולה. נכון ל־2018, המשחק הוא השלישי הנמכר ביותר בכל הזמנים לאחר מיינקראפט וטטריס, עם 95 מיליון עותקים שנמכרו.

מצב מרובה משתתפים

במצב מרובה המשתתפים אין מטרה מוגדרת. השחקנים יכולים לקנות בתים, מכוניות, לעשות משימות שודים (Heist) ביחד עם חברים או סתם לעשות שטויות. יצאו כמה עדכונים (DLC) לגרסת ONLINE ששינו את הGTA V online לגמרי. לדוגמה היה עדכון שבו נוספו יאכטה בשווי 8 מיליון דולר, מטוסי קרב, אופנוע מעופף ועוד. יש אפשרות לשדוד סופרמרקטים. יוטיוברים גילו כל מיני "Glitch" "Easter eggs" שקשורים למשחק, לדוגמה באונליין גילו שאפשר לשכפל מכונית וכך למכור אחת מהם ולהתעשר. גילו גם "וול ברידג'" שזוהי פרצה במפה שמאפשרת לכם להיכנס למתחת המפה ולראות את העולם מלמטה.